Opportunitajiet tas-sajd fl-UE Fit-12 ta' Diċembru 2016 il-Kunsill Agrikoltura u Sajd laħaq dwar regolament li jikkonċerna l- limiti tal-qbid għall-2017 għall-istokkijiet tal-ħut kummerċjali ewlenin fl- , fil- Baħar tat-Tramuntana attivitajiet ta' sajd internazzjonali li jieħdu sehem fihom bastimenti tal-UE. Dan huwa t-tielet ftehim dwar il-kwoti adottat b'unanimità taħt il-presidenza Slovakka. Il-ftehim hu bbażat fuq l-għan li jinkisbu rendimenti massimi sostenibbli (MSYs) sal-2017 fejn ikun possibbli, u l-aktar tard sal-2020, filwaqt li jitqiesu ċirkostanzi soċjoekonomiċi speċifiċi u kompletament ġustifikati. Bis-saħħa tad-deċiżjoni tal-Kunsill, l -għadd ta' stokkijiet ta' ħut immaniġġjati fil-livelli tar-rendiment massimu sostenibbli ser jiżdied għal 44 is-sena d-dieħla u x- xejra pożittiva b'rabta mal-istokkijiet f'limiti bijoloġiċi sikuri ser tissaħħaħ . Il-ftehim jindirizza wkoll il-kwistjoni ta' speċijiet bi kwota limitanti f'sajd imħallat billi jipprovdi elementi ta' flessibbiltà. L-għan tal-ftehim tal-lum kien is-sostenibbiltà: tal-istokkijiet tal-ħut tagħna iżda wkoll tas-settur tas-sajd tagħna. Irnexxielna nirrikonċiljaw opinjonijiet differenti għall-benefiċċju tal-partijiet kollha kkonċernati, u stabbilixxejna l-bażi għall-kisba ta' rendiment massimu sostenibbli ", qalet , Ministru għall-agrikoltura u l-iżvilupp rurali tas-Slovakkja u president tal-Kunsill. Kuntest Il-ftehim tal-Kunsill ikkonferma fil-biċċa l-kbira l-proposta inizjali tal-Kummissjoni. Din tistabbilixxi l-opportunitajiet tas-sajd taħt il-forma ta' kwoti u qabdiet totali permissibbli (TACs) annwali skont l-istokkijiet tal-ħut fiż-żoni tas-sajd differenti. Tikkonċerna l-istokkijiet li l-Unjoni timmaniġġja awtonomament jew flimkien ma' pajjiżi terzi, pereżempju man-Norveġja fil-Baħar tat-Tramuntana u fl-iSkagerrak, jew permezz ta' Organizzazzjonijiet Reġjonali tal-Ġestjoni tas-Sajd (RFMOs). Il-proposta hija bbażata fuq il-parir xjentifiku mogħti mill-Kunsill Internazzjonali għall-Esplorazzjoni tal-Baħar (ICES), li ta l-aħħar parir annwali tiegħu fit-30 ta' Ġunju 2016. L-għan aħħari tal-UE huwa li ġġib l-istokkijiet f'livelli li jistgħu jrendu l-MSY. Dan l-għan huwa wieħed mill-pilastri tal-PKS riformata, li jirrikjedi li l-objettiv tal-MSY għandu jinkiseb sa mhux aktar tard mill-2020 għall-istokkijiet kollha. Ir-regolament dwar il-PKS daħħal ukoll l-obbligu ta' ħatt l-art li hu applikabbli progressivament mill-2015 sal-2019. Dan ifisser li ħut li fl-imgħoddi kien jiġi skartat irid jinħatt l-art. Peress li l-obbligu ta' ħatt l-art, li huwa diġà fis-seħħ għal ċertu sajd demersali fil-Baħar tat-Tramuntana u fl-ilmijiet tal-Majjistral u l-Lbiċ tal-Atlantiku, ser ikompli jinfirex aktar fl-2017, il-Kummissjoni pproponiet li tikkumpensa għal dan b'żidiet supplimentari, hekk imsejħa "top-ups", tat-TAC għal ċerti stokkijiet ta' ħut. Skont l-artikolu 43(3) tat-Trattat dwar il-Funzjonament tal-Unjoni Ewropea (TFUE), huwa l-Kunsill li jrid jadotta l-miżuri dwar l-iffissar u l-allokazzjoni tal-opportunitajiet tas-sajd fil-qafas tal-politika komuni tas-sajd. Għaldaqstant, il-parteċipazzjoni tal-Parlament Ewropew u l-opinjoni tal-Kumitat Ekonomiku u Soċjali Ewropew mhumiex meħtieġa għall-adozzjoni ta' dan ir-regolament. Il-passi li jmiss Ir-regolament ser jiġi adottat mill-Kunsill bi proċedura bil-miktub, wara finalizzazzjoni mill-ġuristi lingwisti. Dettalji tal-ftehim Din ir-riżorsa bħalissa hi disponibbli biss bil-lingwa jew il-lingwi li ġejjin: Mistoqsijiet u tweġibiet dwar il-ftehim dwar l-ispnott Din ir-riżorsa bħalissa hi disponibbli biss bil-lingwa jew il-lingwi li ġejjin: Proposta tal-Kummissjoni għall-opportunitajiet tas-sajd għall-2017 fl-Atlantiku tal-Grigal Ara l-paġna tal-laqgħa